તેમણે કહ્યું કે, પહેલા જોઈએ બેન્કોના મશીનમાં કલાકમાં કેટલી નોટો ગણી શકાય? મોટા ભાગે બેન્કોમાં એક કેશિયર અને એક મશીન હોય છે. અમદાવાદ જિલ્લા સહકારી બેન્કમાં નોટબંધી દરમિયાન સૌથી વધુ નાણા જમા થયા છે. 8 નવેમ્બરે નોટબંધી લાગુ થઈ હતી અને 14 નવેમ્બરે એલાન થયું હતું કે હવે સહકારી બેન્કોમાં નાણાં જમા નહીં થાય. પણ આ પાંચ દિવસોમાં જ 745 કરોડ રૂપિયા જમા થયા. આટલા નાણાં ગણવા માટે કર્મચારી અને અન્ય કઈ વ્યવસ્થાઓ કરી હતી, તે તો બેન્કની અંદર પ્રવેશ્યા પછી કે પછી બેન્કના કર્મચારી પાસેથી જ જાણકારી મળી શકે છે કે આટલા નાણાં ગણવામાં કેટલો સમય લાગ્યો હશે.